KOMMISSIONENS GENNEMFØRELSESAFGØRELSE (EU) 2019/1698

af 9. oktober 2019

om europæiske standarder for produkter, der er udarbejdet til støtte for Europa-Parlamentets og Rådets direktiv 2001/95/EF om produktsikkerhed i almindelighed

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2001/95/EF af 3. december 2001 om produktsikkerhed i almindelighed (1), særlig artikel 4, stk. 2, første afsnit, og

ud fra følgende betragtninger:

(1) I henhold til artikel 3, stk. 2, andet afsnit, i direktiv 2001/95/EF formodes et produkt at være sikkert for så vidt angår de risici og risikokategorier, der er omfattet af de pågældende nationale standarder, når det er i overensstemmelse med ikkebindende nationale standarder, der gennemfører europæiske standarder, for hvilke Kommissionen i overensstemmelse med direktivets artikel 4 har offentliggjort referencer i Den Europæiske Unions Tidende.

(2) Den 27. juli 2011 vedtog Kommissionen afgørelse 2011/479/EU (2) om sikkerhedskrav, der skal opfyldes af de europæiske standarder for gymnastikudstyr.

(3) Ved brev M/507 af 5. september 2012 anmodede Kommissionen CEN om at udarbejde europæiske standarder til tackling af de største risici forbundet med gymnastikudstyr i henhold til sikkerhedskravene. På grundlag af denne anmodning vedtog CEN standarden EN 913:2008 »Gymnastikudstyr — Generelle sikkerhedskrav og prøvningsmetoder«. Referencen for den nævnte standard blev offentliggjort i Den Europæiske Unions Tidende (3) den 11. juli 2014 på grundlag af Kommissionens gennemførelsesafgørelse 2014/357/EU (4).

(4) CEN udarbejdede under hensyntagen til ny viden og udviklingen af markedet den nye europæiske standard EN 913:2018.

(5) Den europæiske standard EN 913:2018 er i overensstemmelse med det almindelige sikkerhedskrav i direktiv 2001/95/EF. Referencen herfor bør derfor offentliggøres i Den Europæiske Unions Tidende.

(6) Den 29. november 2011 vedtog Kommissionen afgørelse 2011/786/EU (5) om sikkerhedskrav, der skal opfyldes af de europæiske standarder for cykler, cykler til småbørn og bagagebærere til cykler.

(7) Ved brev M/508 af 6. september 2012 anmodede Kommissionen CEN om at udarbejde europæiske standarder til tackling af de største risici forbundet med cykler, cykler til småbørn og bagagebærere til cykler i henhold til sikkerhedskravene. På grundlag af denne anmodning vedtog CEN en række standarder: EN ISO 4210-2:2014 »Krav til by- og trekkingcykler, cykler til unge samt mountain- og racercykler« og EN ISO 4210-6:2014 »Prøvningsmetoder for stel og fork«. Referencerne for de nævnte standarder blev offentliggjort i Den Europæiske Unions Tidende (6) på grundlag af Kommissionens afgørelse (EU) 2015/681 (7).

(8) CEN udarbejdede under hensyntagen til ny viden og udviklingen af markedet de nye europæiske standarder EN ISO 4210-2-2015 og EN ISO 4210-6-2015.

(9) De europæiske standarder EN ISO 4210-2-2015 og EN ISO 4210-6-2015 er i overensstemmelse med det almindelige sikkerhedskrav i direktiv 2001/95/EF. Referencerne herfor bør derfor offentliggøres i Den Europæiske Unions Tidende.

(10) På baggrund af Kommissionens anmodning M/508 af 6. september 2012 vedtog CEN standarden EN 14872:2006 »Cykler — Tilbehør til cykler — Bagagebærer«. Referencen for den nævnte standard blev offentliggjort i Den Europæiske Unions Tidende (8) på grundlag af Kommissionens gennemførelsesafgørelse 2006/514/EF (9).

(11) CEN udarbejdede under hensyntagen til ny viden og udviklingen af markedet den nye europæiske standard EN ISO 11243:2016.

(12) Den europæiske standard EN ISO 11243:2016 er i overensstemmelse med det almindelige sikkerhedskrav i direktiv 2001/95/EF. Referencen herfor bør derfor offentliggøres i Den Europæiske Unions Tidende.

(13) Den 25. marts 2008 vedtog Kommissionen afgørelse 2008/264/EF (10) om brandsikkerhedskrav i europæiske standarder for cigaretter.

(14) Ved brev M/425 af 27. juni 2008 anmodede Kommissionen Den Europæiske Standardiseringsorganisation (CEN) om at udarbejde europæiske standarder til tackling af de største risici forbundet med cigaretter i henhold til brandsikkerhedskravene. På grundlag af denne anmodning vedtog CEN standarden EN ISO 12863:2010 »Standardprøvemetode til vurdering af cigaretters antændelsestilbøjelighed«. Referencen for den nævnte standard blev offentliggjort i Den Europæiske Unions Tidende (11) på grundlag af Kommissionens afgørelse 2011/496/EU (12).

(15) CEN udarbejdede under hensyntagen til ny viden og udviklingen af markedet den ændrede standard EN ISO 12863:2010 ved at vedtage ændring EN ISO 12863:2010/A1:2016.

(16) Ændringen EN ISO 12863:2010/A1:2016 er i overensstemmelse med det almindelige sikkerhedskrav i direktiv 2001/95/EF. Referencen herfor bør derfor offentliggøres i Den Europæiske Unions Tidende.

(17) Den 27. juli 2011 vedtog Kommissionen afgørelse 2011/476/EU (13) om sikkerhedskrav, der skal opfyldes af de europæiske standarder for stationært træningsudstyr.

(18) Ved brev M/506 af 5. september 2012 anmodede Kommissionen CEN om at udarbejde europæiske standarder til tackling af de største risici forbundet med stationært træningsudstyr i henhold til sikkerhedskravene. På grundlag af denne anmodning vedtog CEN en række standarder: EN 957-4:2006+A1:2010 »Yderligere specifikke sikkerhedskrav og prøvningsmetoder for bænke til styrketræning«, EN 957-5:2009 »Yderligere specifikke sikkerhedskrav og prøvningsmetoder for stationært træningsudstyr med pedalkranke«, EN 957-8:1998 »Stepmaskiner, rulletrappemaskiner og trappemaskiner. Yderligere specifikke sikkerhedskrav og prøvningsmetoder«, EN 957-9:2003 »Elliptiske træningsmaskiner, yderligere specifikke sikkerhedskrav og prøvningsmetoder« og EN 957-10:2005 »Motionscykler med fast drev eller uden frihjul — Supplerende specifikke sikkerhedskrav og prøvningsmetoder«. Referencerne for de nævnte standarder blev offentliggjort i Den Europæiske Unions Tidende (14) på grundlag af afgørelse 2014/357/EU.

(19) CEN udarbejdede under hensyntagen til ny viden og udviklingen af markedet de nye europæiske standarder EN ISO 20957-4:2016, EN ISO 20957-5:2016, EN ISO 20957-8:2017, EN ISO 20957-9:2016 og EN ISO 20957-10:2017.

(20) De europæiske standarder EN ISO 20957-4:2016, EN ISO 20957-5:2016, EN ISO 20957-8:2017, EN ISO 20957-9:2016 og EN ISO 20957-10:2017 er i overensstemmelse med det almindelige sikkerhedskrav i direktiv 2001/95/EF. Referencerne herfor bør derfor offentliggøres i Den Europæiske Unions Tidende.

(21) Den 21. april 2005 vedtog Kommissionen beslutning 2005/323/EF (15) om sikkerhedskrav, der skal opfyldes af de europæiske standarder for flydende fritidsartikler til brug på eller i vandet.

(22) Ved brev M/372 af 5. september 2012 anmodede Kommissionen CEN om at udarbejde europæiske standarder til tackling af de største risici forbundet med flydende fritidsartikler til brug på eller i vandet i henhold til sikkerhedskravene. På grundlag af denne anmodning vedtog CEN en række standarder: EN 15649-1:2009+A2:2013, EN 15649-2:2009+A2:2013, EN 15649-3:2009+A1:2012, EN 15649-4:2010+A1:2012, EN 15649-5:2009, EN 15649-6:2009+A1:2013, EN 15649-7:2009 for flydende fritidsprodukter til brug på og i vandet. Referencerne for rækken af standarder blev offentliggjort i Den Europæiske Unions Tidende (16) på grundlag af Kommissionens gennemførelsesafgørelse 2014/359/EU (17), 2014/875/EU (18) og 2013/390/EU (19).

(23) CEN udarbejdede under hensyntagen til ny viden og udviklingen af markedet den nye række europæiske standarder EN ISO 25649:2017 (del 1-7).

(24) De europæiske standarder EN ISO 25649:2017 (del 1-7) er i overensstemmelse med det almindelige sikkerhedskrav i direktiv 2001/95/EF. Referencerne herfor bør derfor offentliggøres i Den Europæiske Unions Tidende.

(25) De europæiske standarder EN 913:2008, EN 957-4:2006+A1:2010, EN 957-5:2009, EN 957-8:1998, EN 957-9:2003, EN 957-10:2005, EN ISO 4210-2:2014, EN ISO 4210-6:2014, EN 14872:2006 og EN 15649 erstattes af nye eller ændrede europæiske standarder, hvis referencer skal offentliggøres ved denne afgørelse. Det er derfor nødvendigt at tilbagetrække referencerne for de nævnte standarder fra Den Europæiske Unions Tidende (20).

(26) Af hensyn til klarheden bør der offentliggøres en fuldstændig liste over referencer for europæiske standarder, der er udarbejdet til støtte for direktiv 2001/95/EF, og som opfylder de krav, de har til formål at dække, i én retsakt. Referencerne for de europæiske standarder, der i øjeblikket er offentliggjort i Den Europæiske Unions Tidende (21), bør derfor medtages i denne afgørelse. Det er derfor nødvendigt at ophæve de relevante kommissionsafgørelser om offentliggørelse af disse standarder.

(27) Overholdelse af den relevante nationale standard, der gennemfører den europæiske standard, hvis referencer er offentliggjort i Den Europæiske Unions Tidende, giver formodning om sikkerhed for så vidt angår de risici og risikokategorier, der er omfattet af den pågældende nationale standard, fra datoen for offentliggørelsen af referencen for den europæiske standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen.

(28) Foranstaltningerne i denne afgørelse er i overensstemmelse med udtalelse fra det udvalg, der er nedsat ved direktiv 2001/95/EF —

VEDTAGET DENNE AFGØRELSE:

Artikel 1 Referencerne for de europæiske standarder for produkter, der er udarbejdet til støtte for direktiv 2001/95/EF og opført i bilag I til denne afgørelse, offentliggøres hermed i Den Europæiske Unions Tidende.

Artikel 2 Referencerne for de europæiske standarder for produkter, der er udarbejdet til støtte for direktiv 2001/95/EF og opført i bilag II til denne afgørelse, trækkes hermed tilbage fra Den Europæiske Unions Tidende.

Artikel 3 Kommissionens beslutning K(2004) 1493 (22), Kommissionens beslutning 2005/718/EF (23), Kommissionens beslutning 2006/514/EF, Kommissionens beslutning 2009/18/EF (24), Kommissionens gennemførelsesafgørelse 2011/496/EU, Kommissionens gennemførelsesafgørelse 2012/29/EU (25), Kommissionens gennemførelsesafgørelse 2013/390/EU, Kommissionens gennemførelsesafgørelse 2014/357/EU, Kommissionens gennemførelsesafgørelse 2014/358/EU (26), Kommissionens gennemførelsesafgørelse 2014/359/EU, Kommissionens gennemførelsesafgørelse 2014/531/EU (27), Kommissionens gennemførelsesafgørelse 2014/875/EU, Kommissionens gennemførelsesafgørelse (EU) 2015/681, Kommissionens gennemførelsesafgørelse (EU) 2015/1345 (28) og Kommissionens gennemførelsesafgørelse (EU) 2017/1014 (29) ophæves.

Artikel 4 Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 9. oktober 2019. På Kommissionens vegne Jean-Claude JUNCKER Formand

(1) EFT L 11 af 15.1.2002, s. 4.

(2) Kommissionens afgørelse 2011/479/EU af 27. juli 2011 om sikkerhedskrav, der skal opfyldes af de europæiske standarder for gymnastikudstyr i henhold til Europa-Parlamentets og Rådets direktiv 2001/95/EF (EUT L 197 af 29.7.2011, s. 13).

(3) Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2001/95/EF om produktsikkerhed i almindelighed (2017/C 267/03) (EUT C 267 af 11.8.2017, s. 7).

(4) Kommissionens gennemførelsesafgørelse 2014/357/EU af 13. juni 2014 om overensstemmelse mellem, dels de europæiske standarder i EN 957-serien (del 2 og 4-10) samt EN ISO 20957 (del 1) for stationært træningsudstyr, dels ti europæiske standarder for gymnastikudstyr, og det almindelige sikkerhedskrav i Europa-Parlamentets og Rådets direktiv 2001/95/EF og om offentliggørelse af referencerne til disse standarder i Den Europæiske Unions Tidende (EUT L 175 af 14.6.2014, s. 40).

(5) Kommissionens afgørelse 2011/786/EU af 29. november 2011 om sikkerhedskrav, der i henhold til Europa-Parlamentets og Rådets direktiv 2001/95/EF skal opfyldes af de europæiske standarder for cykler, cykler til småbørn og bagagebærere til cykler (EUT L 319 af 2.12.2011, s. 106).

(6) Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2001/95/EF om produktsikkerhed i almindelighed (2017/C 267/03) (EUT C 267 af 11.8.2017, s. 7).

(7) Kommissionens gennemførelsesafgørelse (EU) 2015/681 af 29. april 2015 om offentliggørelse af referencerne for standard EN ISO 4210, del 1-9, for by- og trekkingcykler, mountainbikes og racercykler og for standard EN ISO 8098 for børnecykler i Den Europæiske Unions Tidende i henhold til Europa-Parlamentets og Rådets direktiv 2001/95/EF (EUT L 111 af 30.4.2015, s. 30).

(8) Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2001/95/EF om produktsikkerhed i almindelighed (2017/C 267/03) (EUT C 267 af 11.8.2017, s. 7).

(9) Kommissionens beslutning 2006/514/EF af 20. juli 2006 om overensstemmelse mellem visse standarder og det almindelige sikkerhedskrav i Europa-Parlamentets og Rådets direktiv 2001/95/EF og offentliggørelse af referencerne for de pågældende standarder i Den Europæiske Unions Tidende (EUT L 200 af 22.7.2006, s. 35).

(10) Kommissionens afgørelse 2008/264/EF af 25. marts 2008 om brandsikkerhedskrav i europæiske standarder for cigaretter i medfør af Europa-Parlamentets og Rådets direktiv 2001/95/EF (EUT L 83 af 26.3.2008, s. 35).

(11) Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2001/95/EF om produktsikkerhed i almindelighed (2017/C 267/03) (EUT C 267 af 11.8.2017, s. 7).

(12) Kommissionens gennemførelsesafgørelse 2011/496/EU af 9. august 2011 om overensstemmelse for så vidt angår standard EN 16156:2010 »Cigaretter — Vurdering af cigaretters antændelsestilbøjelighed — Sikkerhedskrav« og standard EN ISO 12863:2010 »Standardprøvemetode til vurdering af cigaretters antændelsestilbøjelighed« med det almindelige sikkerhedskrav i Europa-Parlamentets og Rådets direktiv 2001/95/EF og offentliggørelse af referencerne til standard EN 16156:2010 »Cigaretter — Vurdering af cigaretters antændelsestilbøjelighed — Sikkerhedskrav« og standard EN ISO 12863:2010 »Standardprøvemetode til vurdering af cigaretters antændelsestilbøjelighed« i Den Europæiske Unions Tidende (EUT L 205 af 10.8.2011, s. 31).

(13) Kommissionens afgørelse 2011/476/EU af 27. juli 2011 om sikkerhedskrav, der skal opfyldes af de europæiske standarder for stationært træningsudstyr i henhold til Europa-Parlamentets og Rådets direktiv 2001/95/EF (EUT L 196 af 28.7.2011, s. 16).

(14) Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2001/95/EF om produktsikkerhed i almindelighed (2017/C 267/03) (EUT C 267 af 11.8.2017, s. 7).

(15) Kommissionens beslutning 2005/323/EF af 21. april 2005 om sikkerhedskrav, der skal opfyldes af de europæiske standarder for flydende fritidsartikler til brug på eller i vandet i henhold til Europa-Parlamentets og Rådets direktiv 2001/95/EF (EUT L 104 af 23.4.2005, s. 39).

(16) Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2001/95/EF om produktsikkerhed i almindelighed (2017/C 267/03) (EUT C 267 af 11.8.2017, s. 7).

(17) Kommissionens gennemførelsesafgørelse 2014/359/EU af 13. juni 2014 om overensstemmelse mellem de europæiske standarder EN 15649-1:2009+A2:2013 og EN 15649-6:2009+A1:2013 for flydende fritidsprodukter til brug på og i vandet og det almindelige sikkerhedskrav i Europa-Parlamentets og Rådets direktiv 2001/95/EF og om offentliggørelse af referencerne til disse standarder i Den Europæiske Unions Tidende (EUT L 175 af 14.6.2014, s. 45).

(18) Kommissionens gennemførelsesafgørelse 2014/875/EU af 4. december 2014 om offentliggørelsen af referencerne til standard EN 15649-2:2009+A2:2013 for flydende fritidsartikler til brug på og i vandet og standard EN 957-6:2010+A1:2014 for stationært træningsudstyr i Den Europæiske Unions Tidende i henhold til Europa-Parlamentets og Rådets direktiv 2001/95/EF (EUT L 349 af 5.12.2014, s. 65).

(19) Kommissionens gennemførelsesafgørelse 2013/390/EU af 18. juli 2013 om overensstemmelse mellem de europæiske standarder i EN 15649-serien (del 1-7) for flydende fritidsartikler til brug på og i vandet og det almindelige sikkerhedskrav i Europa-Parlamentets og Rådets direktiv 2001/95/EF og om offentliggørelse af referencerne til disse standarder i Den Europæiske Unions Tidende (EUT L 196 af 19.7.2013, s. 22).

(20) Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2001/95/EF om produktsikkerhed i almindelighed (2017/C 267/03) (EUT C 267 af 11.8.2017, s. 7).

(21) Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2001/95/EF om produktsikkerhed i almindelighed (2017/C 267/03) (EUT C 267 af 11.8.2017, s. 7).

(22) Kommissionens beslutning K(2004) 1493 af 23. april 2004 om overensstemmelse mellem visse standarder og det almindelige sikkerhedskrav i direktiv 2001/95/EF og offentliggørelse af referencerne for de pågældende standarder i Den Europæiske Unions Tidende.

(23) Kommissionens beslutning 2005/718/EF af 13. oktober 2005 om overensstemmelse mellem visse standarder og det almindelige sikkerhedskrav i Europa-Parlamentets og Rådets direktiv 2001/95/EF og offentliggørelse af referencerne for de pågældende standarder i Den Europæiske Unions Tidende (EUT L 271 af 15.10.2005, s. 51).

(24) Kommissionens beslutning 2009/18/EF af 22. december 2008 om overensstemmelse mellem standard EN 1273:2005 om gåstole og kravet om produktsikkerhed i almindelighed i Europa-Parlamentets og Rådets direktiv 2001/95/EF samt offentliggørelse af standardens reference i Den Europæiske Unions Tidende (EUT L 8 af 13.1.2009, s. 29).

(25) Kommissionens gennemførelsesafgørelse 2012/29/EU af 13. januar 2012 om overensstemmelse mellem standard EN 60065:2002/A12:2011 »Audio-, video- og lignende elektroniske apparater — Sikkerhedskrav« og standard EN 60950-1:2006/A12:2011 »Informationsteknologiudstyr — Sikkerhed — Del 1: Generelle krav« med kravene om produktsikkerhed i almindelighed som omhandlet i Europa-Parlamentets og Rådets direktiv 2001/95/EF og om offentliggørelse af referencerne til ovennævnte standarder i Den Europæiske Unions Tidende (EUT L 13 af 17.1.2012, s. 7).

(26) Kommissionens gennemførelsesafgørelse 2014/358/EU af 13. juni 2014 om overensstemmelse mellem den europæiske standard EN 16281:2013 for forbrugermonterede børnesikrede låseanordninger til vinduer og altandøre og det almindelige sikkerhedskrav i Europa-Parlamentets og Rådets direktiv 2001/95/EF og om offentliggørelse af referencerne til disse standarder i Den Europæiske Unions Tidende (EUT L 175 af 14.6.2014, s. 43).

(27) Kommissionens gennemførelsesafgørelse 2014/531/EU af 14. august 2014 om overensstemmelse mellem de europæiske standarder EN 16433:2014 og EN 16434:2014 samt visse paragraffer i den europæiske standard EN 13120:2009+A1:2014 for indvendig afskærmning til døre og vinduer og det almindelige sikkerhedskrav i Europa-Parlamentets og Rådets direktiv 2001/95/EF og om offentliggørelse af referencerne til disse standarder i Den Europæiske Unions Tidende (EUT L 243 af 15.8.2014, s. 54).

(28) Kommissionens gennemførelsesafgørelse (EU) 2015/1345 af 31. juli 2015 om offentliggørelse af referencerne for standarderne for snore og bændler på børnetøj, for lifte og stativer, for sikkerhedsgitre og for pusleborde til privat brug i Den Europæiske Unions Tidende i henhold til Europa-Parlamentets og Rådets direktiv 2001/95/EF (EUT L 207 af 4.8.2015, s. 73).

(29) Kommissionens gennemførelsesafgørelse (EU) 2017/1014 af 15. juni 2017 om offentliggørelse af referencerne for standarderne EN 13869:2016 om krav til børnesikring af lightere og EN 13209-2:2015 om krav til bæreseler i Den Europæiske Unions Tidende i henhold til Europa-Parlamentets og Rådets direktiv 2001/95/EF (EUT L 153 af 16.6.2017, s. 36).